Brezel a voe etrezo ha lazhet e voe Orestes gant Odovacer en un emgann. Hag Odovacer da Roma, da ziskar Romulus. Met e-lech lakaat unan bennak all da impalaer e kasas arouezioù an impalaeriezh da Gergustentin dan impalaer Zenon ha goulenn a reas digantañ leuskel anezhañ da ren en Italia en e anv, evel roue Italia. Abalamour dan dra-se e lavarer alies e oa Romulus impalaer roman diwezhañ ar chornôg, hag an impalaer roman diwezhañ zoken, ma ne zalcher ket kont eus lodenn reter an Impalaeriezh.